El sosiałizmo democràtego el ze na idèa de pułìtega marxista revizionista, che ła sostien che se gapia da aplegar el sosiałizmo tramide ła democrasia. In serte faze stòreghe, el sosiałizmo democràtego el se someja tanto a'l eurocomunizmo. Ła forma de goerno de un stato goernà secondo sta ideołozìa, ła se połe ciamar sosialdemocrasia o "stato sosiałista democràtego", drento a 'sto cuà, a difarensa da'l "stato sosiałista reałe" co monopartiizmo, vien mantenjeste łe łibartà siviłi e pułìteghe. Inte i paezi de l'ex bloco soviètego, se parlava de "sosiałizmo da'l volto uman" par l'esperiensa de sosiałizmo democràtego che'l respeta i deriti siviłi, atuài durante ła Primavera de Praga, in contrapozision a'l sosiałizmo autoritario de'l URSS . Inte ła socialdemocrasia ghe ze do idèe contraposte el sosiałizmo reformista e el sosiałizmo łiberałe. A volte sosiałizmo democràtego e sosialdemocrasia i ze tèrmeni doparài come se i fuse sinònemi de ła conpanja pozision pułìtega, come inte PSDI.